**ÅRSPLAN 2024 -2025**



**TRYGGHET OG OMSORG – LEK OG LÆRING – MESTRING OG UTVIKLING**

**INNHOLDSFORTEGNELSE**

Innledning

Årsplanens funksjon side 3

Lovverket side 3

Rammefaktorer side 3

Samarbeid og medvirkning side 4

Side 5

Planverk, pedagogikk og innhold side 7

SMÅBARN side 8

Mål side 8

Rammefaktorer og organisering side 8

Foreldresamarbeid side 9

Årshjul side 10

Aktiviteter side 10

Fokus- og fagområder side 11

Side 12

Side 13

MELLOMBARN side 14

Mål

Rammefaktorer og organisering

Samarbeid side 14

Organisering side 15

Årshjul side 16

Aktiviteter side 17

Fagområder/fokusområder side 17

Side 18

STORBARN side 19

Mål side 19

Rammefaktorer og organisering side 19

Samarbeid side 19

Organisering side 20

Innhold side 21

Aktiviteter side 21

Fagområder og Fokusområder side 21

Side 22

Overgang barnehage- skole side 23

Årshjul side 24

**INNLEDNING**

**Årsplanens funksjon**

Årsplanen er først og fremst et arbeidsdokument for personalet. Den skal angi rammer for det pedagogiske arbeidet, samt gi informasjon om og oversikt over innholdet i barnehagen. Den skal i tillegg være et utgangspunkt for samarbeid med foresatte og andre instanser utenfor barnehagen.

**Lovverket**

Årsplanen bygger på «Lov om barnehager», «Rammeplan for barnehager» og andre statlige og kommunale grunnlagsdokumenter som er gjeldende for barnehagene i Steinkjer.

**Barnehageloven § 1, 1. ledd (Formål)**

«Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.»

**Barnehageloven § 1, 2. og 3. ledd**

«Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger. Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.»

**Rammeplan for barnehager**

Rammeplanen sier at alle barnehager skal utarbeide en årsplan. Barnehagens eier kan tilpasse rammeplanen til lokale forhold. Med utgangspunkt i rammeplan for barnehagen skal Samarbeidsutvalget for barnehagen fastsette en årsplan for den pedagogiske virksomheten.

I Rammeplanen står det: «Barnehagen skal ivareta barnas behov for omsorg. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet, og mellom barna, som grunnlag for trivsel, glede og mestring»

**RAMMEFAKTORER**

**Lerkehaug Barnehage**

Lerkehaug barnehage ble åpnet 01.10.87. Barnehagen drives som en privat stiftelse med et ideelt formål. Barnehagen ligger i boligfeltet på Lerkehaug, ca. 3 km fra Steinkjer sentrum og har meget god nærhet til skog og utmark. De fleste barna kommer fra Henning skolekrets, men vi har også barn tilknyttet andre skolekretser. Det innvendige arealet i barnehagen er godt over arealnormen for barnehagedrift, slik at vi har god plass å boltre oss på. Vi har også god plass ute, da vi i tillegg til eget uteområde disponerer Lerkehaug vel sin lekeplass som grenser til barnehagen. Som et supplement har vi bygget oss ulike naturlekeplasser i ulik gangavstand fra barnehagen, «Mellomplassen» og «Turtoppen». Disse benyttes som faste turmål og anses også som del av uteområdet vårt.

**Antall plasser, barn og organisering**

Barnehagen har godkjenning og finansiering for til sammen 66 korrigerte heldagsplasser (66 barn over 3 år). Barn under 3 år teller dobbel plass. Ved oppstart høst har barnehagen til sammen 20 barn, 11 barn over 3 år og 9 barn under 3 år. Barnehagen er organisert med 3 avdelinger: Småbarn (0-2 år), Mellombarn (2-4 år) og storbarn (4-6år). Småbarn har høsten -24 5 barn, Mellombarn har 7 barn og storbarn har 8 barn. Barnehagens åpningstid er kl. 0700 – 1630. Avdelingene samarbeider med tanke på bemanning og åpningstid på morgen og ettermiddag.

**Bemanning og personalressurs**

Barnehagen har pr 01.10.24, totalt ansatte; 8 ansatte i grunnbemanning og en renholder i 25 % stilling. Vi har per 01.10.24 140%% stilling styrket personale. Styrer har 60% administrasjonstid, 40 % av stillingen inngår i grunnbemanningen.

**SAMARBEID OG MEDVIRKNING**

**Foreldresamarbeid**

Foreldresamarbeidet står sentralt når det gjelder alle sider av barnehagedriften vår. Foreldre-samarbeidet omfattes blant annet av;

* Tett samarbeid med de enkelte familier og foresatte angående individuell oppfølging av barnet. Dette betyr god kommunikasjon mellom hjem og barnehage ved alle områder som vil kunne ha betydning for barnet. Kommunikasjon i hente- og bringesituasjoner om barnets daglige tilstand, i uformelle og formelle foreldresamtaler eller via telefon og e-post. Valg av arena avhenger av hvilken type informasjon som skal formidles.
* Barnehagens kommunikasjonsplattform er «PBL Mentor Kidplan». Tilgang og innlogging i Kidplan krever to-trinns innlogging med passord og brukernavn, dvs. at dette er et beskyttet område. Kidplan inneholder følgende kommunikasjonsløsninger:
  + Barnehagens «hjemmeside»: Her ligger all statisk informasjon som kontaktinfo, informasjonshefte om barnehagen, årsplan, barnehagens styre og SU, forsikringsinformasjon ol. Dette er en ubeskyttet side, som ikke krever innlogging.
  + «Tavla»: Felles informasjonsformidling (benyttes av både styrer/kontor og avdelingene)
  + E-post: Informasjon som ikke nødvendigvis skal ut til alle foresatte eller ansatte
  + SMS: Ved utsending av beskjeder på kort varsel eller ved utsending av kritisk informasjon (kontor og avdelingene)
  + Ukeplan: Avdelingene legger ut planer for organisering og innhold (på avdelingssidene)
  + Bilder: pedagogisk dokumentasjon av innhold (legges ut på avdelingssidene)
* Foreldresamtaler (høst og vår), samt etter behov. Både barnehage og hjem kan melde behov for foreldresamtaler.
* Foreldremøter (høst og vår)
* Samarbeid med SU ang utarbeidelse og godkjenning av årsplanen. Samarbeid om pedagogikk, innhold og organisering, samt sosiale arrangement for å nevne noe.
* Sosiale arrangement og dugnader (høst og vår).

**Barnehagen er organisert som en ideell stiftelse**

Alleforesatte i barnehagen er eiere av barnehagen, i kraft av å ha barn i barnehagen og derigjennom være medlem i barnehagens foreldreråd. Det er styret i barnehagen som har det juridiske ansvaret for virksomheten. Styrets medlemmer velges av og blant foresatte på barnehagens årsmøte.

* Styret består av foreldrerepresentantene: Kristin Rannem (styrets leder og økonomi), Julie Mathilde Oksås (styremedlem), Sondre Moen Haggren (styremedlem), Tor Even Hestmo(styremedlem) samt ansattrepresentantene Aina J. Svepstad (styrer og fast styremedlem), Inger Sissel Stubø(ansattrepresentant) .Thor Helge Øye og Julie Gjetåsaunet er vara foreldrerepresentanter.
* Samarbeidsutvalget (SU) består av foreldrerepresentantene Julie Skatland og Helene Østgård og ansatterepresentantene Camilla Hanssen og Camilla S. Buan.

**Samarbeid med ulike instanser**

Barnehagen har et nært samarbeid med flere eksterne instanser:

* Steinkjer kommune avdeling oppvekst v/ administrasjonen
* Dialogforum Steinkjer kommune (består av administrasjon oppvekst, politikk og representanter fra 5 private barnehager).
* Steinkjer kommune v/ PPT, barnevern, Forebyggende familieteam, helsesykepleiere mfl..
* PBL (medlemskap i arbeidsgiverorganisasjon)
* Fagforbundene (Utdanningsforbundet og Fagforbundet)
* Henning skole og Steinkjer skole i fht samarbeid om overgang barnehage- og skole
* Granstubben barnehage mht samarbeid overgang barnehage- skole i kretsen, eventuelle øvrige barnehager mtp overgang til øvrige skoler.
* Andre barnehager i fht deltagelse i støttegruppe/nettverk, deriblant støttegruppe for private bhg og autismenettverk i tillegg til rekom og nettverksgruppe der.
* Fylkesmannen i fht veiledning og opplæring
* DMMH gjennom REKOM (Regional kompetanseutvikling)
* NAV ved å tilby arbeidstrening
* SVGS og Steinkjer u-skole, ved å tilby praksisplass for elever
* PBL BHT (bedriftshelsetjeneste for ansatte)

**PLANVERK, PEDAGOGIKK OG INNHOLD**

**Planverk**

Årsplanen må ses i sammenheng med barnehagens øvrige planverk. Årsplanen angir kun rammene for innholdet inneværende barnehageår. Ukeplaner, samt annen pedagogisk dokumentasjon synliggjør innholdet mer detaljert.

**Pedagogikk og innhold**

Modellen under er beskrivende for hvordan vi jobber. Barns og foresattes medvirkning står også sentralt i utforming og valg av innhold, arbeidsmetoder og pedagogiske tilnærmingsmåter. Avdelingene beskriver avdelingsvis hvordan de har tenkt å legge opp året for å nå målsettinger og føringer i barnehageloven og rammeplanen.

**SMÅBARN**

**MÅL**

I Rammeplanen står det *«Barnehagen skal ivareta barnas behov for omsorg. Omsorg er en forutsetning for barnas trygghet og trivsel, og for utvikling av empati og nestekjærlighet. Barnehagen skal gi barna mulighet til å utvikle tillit til seg selv og andre. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet, og mellom barna, som grunnlag for trivsel, glede og mestring».* (Rammeplan for barnehagen, s.19)

Omsorg er en forutsetning for barnas trivsel og trygghet i barnehagen. På vår småbarnsavdeling i Lerkehaug barnehage skal alle barna bli møtt av positive og omsorgsfulle voksne. Barna skal få oppleve å bli sett, forstått og respektert. De skal oppleve trygghet, nærhet og gode utviklingsmuligheter. På vår småbarnsavdeling har alle barn en primærkontakt når de starter i barnehagen, dette er en av tiltakene vi har gjort for at barna skal få oppleve trygghet i oppstarten. I tillegg har vi besøksgrupper utover våren/forsommeren, der nye barn og foreldre kan treffes i barnehagen før oppstart i august.

**RAMMEFAKTORER OG ORGANISERING**

**Barnegruppa**

Barnegruppa består per i dag av 3 barn født i 2022 og to barn født i 2023.

* Samuel, Arne og Emre.

(To av barna er med fra forrige barnehageår, og 1 barn startet nå i august.)

* Bjørn og Frøya.
* I tillegg har vi oppstart i desember og januar av per dags dato fem barn født i 2023 og 2024.

**Bemanning**

På avdelingen vår er vi til sammen to ansatte fordelt på to årsverk.

* Silje: Pedagogisk leder i 100% stilling.
* Veronica: Barne- og ungdomsarbeider i 100 % stilling

**Ansvarsområder**

Innad i avdelingene er barna inndelt i grupper, sett ut fra bl.a. vennskap, behov og alder. Vi har et samarbeid med mellombarn mtp overganger i løpet av barnehageåret.

* Veronica har sammen med Silje ansvar for gjennomføring av planlagte aktiviteter og den daglige driften av avdelingen.
* Silje har det overordnede ansvar for barna, den daglige driften av avdelingen, den didaktiske planleggingen, gjennomføringen, og utviklingen av det pedagogiske arbeidet som foregår på avdelingen, samt dokumentasjon av alt dette. I tillegg har hun ansvar for dialog med Pedagogisk leder på Mellombarn når det kommer til planlegging av tur-dager.

**Dokumentasjon**Vi velger å lage uke-album på Kidplan, der vi legger ut bilder fra barnehagehverdagen, her kan vi noen ganger skrive noen ord til bildene. Ukeplan blir sendt ut en gang i uken. Her vil dere få informasjon om uken som kommer, bl.a. planlagt vikarbruk, vi minner på å sjekke utstyr ved overgang til ny årstid, nye barn, den pedagogiske planen for uka og hendelser i års-hjulet. I tillegg vil vi henge opp dokumentasjon i form av bilder og produkter på tavla på kjøkkenet.

Vi benytter også Facebook og Instagram for å promotere barnehagen. Lerkehaug barnehage har en egen side der vi viser små og store øyeblikk i barnehagen. Vi viser aldri ansiktsbilder av barna, og dere foreldre bestemmer ved å trykke på tillatelser inne på Kidplan om dette er noe dere tillater eller ikke. Hensikten med denne bruken er å promotere barnehagen til framtidige brukere.

**Dagsrytmen**

|  |  |  |  |
| --- | --- | --- | --- |
| **Tid** | **Hva** | **Tid** | **Hva** |
| 0700 | TV Smb åpner bhg, mottak og innelek | 1030/1100  1130 | Lunsj 1-åringer  Lunsj 2-åringer |
| 07.30 | TV Stb på jobb, henter sine barn.  TV Mb på jobb, henter sine barn. | 1130- | Sovetid/hviling –  Frilek etter hvert som barna våkner |
| 08.20 | SV Smb på jobb | 1200- | Pauseavvikling/Ubtid |
| 0830 | Vask/Frokost | 14.15  1430 | Bleieskift/vask  Frukt |
| 0900 | Bleiesjekk og påkledning  Opprydding kjøkken | 14.30 | TV Smb ferdig på jobb |
| 0930 | Påkledning – Frilek ute- planlagt aktivitet | 1500 | Frilek inne.  Utelek ut ifra vær og bemanning. |
| 1050 | Avkledning – Vi rydder ute og går inn | 15.50 | SV Smb ferdig på jobb. Smb og Stb slås sammen. |
| 1100 | Bleieskift/samling | 1630 | Barnehagen stenger |

Ordforklaringer: TV=Tidligvakt, SV=Senvakt, Smb=Småbarn, Stb=Storbarn.

**Ukerytme:**

|  |  |  |  |  |  |
| --- | --- | --- | --- | --- | --- |
| **Dag:** | **Mandag** | **Tirsdag** | **Onsdag** | **Torsdag** | **fredag** |
| **Aktivitet:** | 1-åringer, samling/forming  2-åringer, tur med Mellombarn | 2-åringer forming | Samling etter frokost. | Utelek  Varmmat | Utelek/samling |

Denne ukerytmen er ment veiledende, vi følger den ikke slavisk. Vi har enkelte rom som er felles for hele barnehagen, slik som formingsrom. Avdelingene har fått dager der vi har tilgang på disse rommene. Vi har både planlagte og spontane samlinger, ut ifra tema for perioden.

**FORELDRESAMARBEID**

I rammeplanen for barnehagen står det «*Barnehagen skal legge til rette for foreldresamarbeidet og god dialog med foreldrene. Foreldresamarbeidet skal både skje på individnivå, med foreldrene til hvert enkelt barn, og på gruppenivå, gjennom foreldrerådet og samarbeidsutvalget*» (Rammeplan for barnehagen s. 29)  
Foresatte er våre viktigste samarbeidspartnere. Et godt samarbeid med foreldrene er viktig for kvaliteten i barnehagen. Vi ønsker et nært samarbeid for at vi sammen kan gi barna en god oppvekst og utvikling. Å skape helhet og sammenheng i barnets hverdag forutsetter at foresatte og personalet kjenner hverandre godt og er trygge på hverandre. Det er viktig å etablere en god relasjon i oppstartsfasen til barnet, der fokuset ligger på å trygge både foreldrene og barna, samtidig som vi bruker tid på å bli kjent. Da har vi et godt grunnlag å jobbe ut ifra. Foreldrene har på lik linje som barna behov for at barnehagedagen er forutsigbar. Forutsigbarhet til foreldre gir vi ved at vi dokumenterer gjennom bildealbum, ukeplaner og årshjul. Viktige arenaer for utvikling av et godt foreldresamarbeid og en god kommunikasjon er ved daglig fysisk kontakt, foreldresamtaler, telefonsamtaler, og foreldremøter. I tillegg har vi bl.a. foreldrekaffe.

**ÅRSHJUL**

|  |  |  |  |
| --- | --- | --- | --- |
| **Måned** | **Fokusområde** | **Måned** | **Fokusområde** |
| August | Oppstart og tilvenning, overganger, relasjoner og trygghet, etablere gode rutiner, etablere gode lekerutiner  Fra jord til bord aug-sept | Februar | Årstidsforandringer-Vinter  Samefolkets dag/uke 6  Foreldresamtaler  Karneval |
| September | Oppstart av gjennomløpende innhold og etablering av faste aktiviteter Beredskapsmnd. fra uke 38-41  Barnehagen 36 år | Mars | Årstidsforandringer-Vinter  Barnehagedagen  Nasjonal kampanjeuke mot lus  Påskefrokost  Påskeforberedelser |
| Oktober | Årstidsforandringer-Høst  FN-dagen  Foreldrekaffe  Foreldresamtaler | April | Årstidsforandringer-vår  Autismedagen/uke |
| November | Årstidsforandringer-Vinter  Juleforberedelser | Mai | Årstidsforandringer-vår  17. mai  Rusken-rydde  Spire og gro |
| Desember | Årstidsforandringer-vinter  Jul og advent  Adventsamlinger  Luciakaffe  Nissefest | Juni | Årstidsforandringer-sommer  Fargefest  Overganger ny avdeling  Besøksdager nye barn  Spire og gro |
| Januar | Årstidsforandringer-Vinter | Juli | Årstidsforandringer-sommer  Overganger ny avdeling  Spire og gro |

**AKTIVITETER**

**Hverdagsaktiviteter**

Vi følger året gjennom årstidene, via tradisjoner og aktiviteter som naturlig passer inn i hverdagene våre. Aktiviteter på småbarn skal tilpasses etter barnas alder og behov. I rammeplanen for barnehagen står det «*Alle barna skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser*» (Rammeplan for barnehagen, s. 44).  
Barna skal oppleve at primære behov slik som omsorg, mat, stell og søvn, kommer først. Barna skal også få erfare opplevelser som fremmer utvikling og vekst tilpasset deres alder og nivå. Vi ønsker å gi alle barna på Småbarn et variert fysisk miljø, slik at barna kan tilegne seg erfaringer og opplevelser fra ulike områder.

**Inne- og utelek:** Vi mener det er viktig at barna har frilek i løpet av dagen. Den frie leken er uvurderlig når det kommer til å tilegne seg lek-kompetanse og vennskapsrelasjoner. Fri lek foregår både inne og ute hver dag.

**Turdager:** På småbarn er vi glad i å gå på tur. Det er naturlig at i en barnehage så vil det være en gradvis progresjon i planlagte aktiviteter etter hvert som barna blir eldre. På høsten samarbeider vi med mellombarn, slik at en voksen og noen av de eldste barna blir med dem på tur. Da kan vi også ta med lunsjen vår dit. Vi har også hengekøyer som vi kan bruke når været tillater det. Barna bruker mye tid på å bli kjent med nærmiljøet, så vi vil ikke introdusere for mange plasser. Vi bruker heller mer tid der vi er. Turene våre består mye av å se seg rundt og bli kjent med nærområdet vårt. Målet for turene våre vil være at barna skal få oppleve positive opplevelser med å gå på tur og bli bedre kjent med nærområdet. Vi vil også at barna skal finne glede i selve turfølelsen. Temaer vi har på årshjulet vårt vil være veiledende i forhold til hva fokuset vårt vil være når vi er på tur. For eksempel vil det være naturlig å se etter høsttegn nå når høsten har kommet.

For de minste barna sin del vil det være avgjørende for muligheten til rusleturer at sovetiden ikke er for tidlig på formiddagen. Det er også viktig at de små klarer å fote seg på rusleturer. Vi kan også bruke vogn, men da er det viktig at de minste ikke sovner i løpet av rusleturen, noe som kan påvirke lengde på dupp og muligheten til å spise lunsj før dupp. For de minste er det vel så viktig å gjøre seg kjent med uteområdet i barnehagen, og det å få bevege kroppen godt og ha positive opplevelser i løpet av utetiden. Det er naturlig å se rusletur/turdager opp imot den naturlige progresjon jmf mestring og alder.

Vi har en naturlig pause i turene våre når det blir for kaldt å sove i hengekøyer, og når det er vanskelig å komme frem for små føtter, i den dypeste snøen eller på glatte veier. Når det blir varmere i været igjen, mot våren, er det naturlig å starte opp igjen med turer, der barna kan sove i hengekøyer. Mer informasjon om dette vil stå i den ukentlige informasjonen på kidplan.

**FOKUSOMRÅDER OG FAGOMRÅDER**

Fagområdene i rammeplanen ligger bak alt som planlegges og gjennomføres. Fagområdene opptrer ikke hver for seg, men er representert samtidig i barnehagens aktiviteter og gjennomføringer. I enkelte perioder vil vi arbeide med aktiviteter og situasjoner ut ifra valgte fokusområder. Vi kan også velge å fremheve enkelte fokusområder gjennom hele barnehageåret

**Fagområder vi jobber ut ifra:**

* **Trygghet, tilknytning og relasjonsbygging:** Små barn har et grunnleggende behov for omsorg, trygghet, nærhet og anerkjennelse. Dette er noe vi på småbarn er opptatte av, som er grunnleggende for vårt arbeid med barna. Vi på Småbarn har et stort fokus på at alle barn skal kunne føle seg trygge i barnehagen. Først når barna er trygge, vil de leke, og inngå i relasjoner med barnegruppa. Barna er forskjellige og trenger støtte og omsorg ut ifra sine individuelle behov.   
  Det er viktig med tilgjengelige kompetente voksne som er anerkjennende og som kan være en trygg base/ladestasjon. Dette krever at vi er nede på gulvet, der barna er. Når vi er i ansiktshøyde med barna kan vi lese barnas signaler på en god måte, og tilpasse oss etter barnas individuelle behov der og da. Små barn er ofte i nuet, og det krever påloggede voksne som er i umiddelbar nærhet.
* **Kommunikasjon, språk og tekst:** På vår avdeling ser vi at barna er veldig glade i bøker og sang. Barna er i oppstartfasen i språkutviklingen og det blir da naturlig for oss å ha et fokus på språk gjennom hele barnehageåret. Gjennom barnehageåret låner vi bøker fra biblioteket, som vi bruker i høytlesning for barna. I samlingene våre, og ellers i hverdagen bruker vi sang, rim og regler i samhandling med bevegelser eller rytme som stimulerer barnas språk på en positiv måte. I tillegg har vi hele tiden bøker tilgjengelige for barna. Vi kommer også til å ha egne bøker om familien vår, og «ha-med-bok-dag» med jevne mellomrom.
* **Natur, miljø og teknologi:** Turene våre gir barna erfaring i å være ute, noe som vi ser gjør at barna blir glade i naturen. Barna får oppleve skogen og hva som skjer til forskjellige årstider, barna lærer også om naturens dyre- og fugleliv, som finnes i nærmiljøet. Det å være i naturen gir barna en naturlig læringsarena i forhold til språk og motorikk. Barna får øvelse i å orientere seg i uoversiktlig, ulendt terreng. De får også erfaring i å spise ute.   
  Vi er også ute på barnehagens område hver dag så lenge værforholdene og føret tillater det. Vi har erfart at utemiljøet stimulerer den grovmotoriske utviklingen på en positiv måte. Det er naturlig å tenke en progresjon fra barnehageoppstart til barna går over til mellombarns-avdeling.
* **Kunst, kultur og kreativitet:** Barna får oppleve sang, musikk, dans og bevegelse både i frilek og i spontane- og tilrettelagte aktiviteter. Barna skaper sin egen kultur ut fra egne opplevelser. Gjennom erfaringer med kunst, kultur og kreativitet vil barna få et mangfold av muligheter for sansing, opplevelser og kreativ tenkning som gir en fantasifull og skapende virksomhet.

**Fokusområder:**

* Et overordnet fokusområde som hele barnehagen jobber ut ifra vil være hentet fra fagområdet språk, tekst og kommunikasjon. Dette overordnede fokuset vil synes gjennom alle små og store prosjekter vi holder på med gjennom hele barnehageåret. Vi vil også ta tak i små og store ting barna opplever både i barnehage-hverdagen men også hvis dere foreldre opplever ting i deres hverdag, som for eksempel en tur til helsestasjon, en ferietur osv. Da kan vi spørre om bilder som vi kan bruke i samling. Vi skal også lage bøker med bilder dere sender til oss. Disse bruker vi i hverdagsleken/hverdagssamtalene sammen med barna.
* I tillegg jobber vi med robuste barn jmf vårt Rekom/utviklingsarbeid. Vi vil også ha fokus på leikmiljø gjennom hele barnehageåret. Dette vil være synlig blant annet i bildealbum på kidplan. Vi kan også velge å trekke frem opplevelser eller øyeblikk som dokumentasjon på tavla vår på kjøkkenet. Det vil også være naturlig å trekke inn utviklingsarbeidet med robuste barn i foreldresamarbeidet gjennom hele barnehageåret.
* Et gjennomgående tema hvert år på småbarn er årstidene og skiftningene vi får i naturen etter hvert som den ene årstiden må gi tapt for den andre. Vi har derfor dette i tankene når vi planlegger aktiviteter jmf. årshjulet. Dette vil gi barna grunnleggende kunnskap om naturen rundt oss, jmf .den naturlige progresjonen barna skal ha ut ifra sitt utviklingsnivå. Innenfor årstidsforandringer, har vi et innflettet prosjekt som heter «spire og gro-fra jord til bord». Dette er et prosjekt som hele barnehagen starter med til våren, og som vi avslutter på høsten

**MELLOMBARN**

**MÅL**

I rammeplanen står det at "barna skal jevnlig få mulighet til aktiv deltakelse i planleggingen og vurdering av barnehagens virksomhet. Alle barn skal få erfare å få innflytelse på det som skjer i barnehagen."

Barns medvirkning er noe vi jobber mye med på på hele barnehagen. Alle barna skal få si elle vise sin mening, og alle skal få kjenne på følelsen av å få være med å medvirke i sin egen barnehagehverdag. Barna skal aldri bli satt til å ta avgjørelser de ikke er rustet til å ta, men vi skal ta hensyn til deres alder og modenhet og dermed gi de ansvar som de kan vokse og utvikle seg på.

Vennskap og samhold er noe vi jobber med hele året. Det er viktig at barna opplever gode relasjoner til andre jevnaldrende. Det er samtidig viktig at barna får erfart at vi alle er forskjellige og har forskjellige behov, tanker og meninger. Uansett hvor ulike vi er, kan vi komme overens og være sammen. Vi kan ha ulike vennskap der noen er bedre venner enn andre. Det viktigste er at vi klarer å respektere og inkludere hverandre.

**RAMMEFAKTORER OG ORGANISERING**

**Barnegruppa**

Vi har pr.d.d 7 barn hvorav fire barn er født i 2021 og tre barn født i 2022. Vi vil ha oppstart av tre barn fra midten desember/januar

**Barnegruppa består av:**

2021: Even, Johannes, Arina og Amalie

2022: Ola, Sivert og Linus

**Bemanning:**

Camilla SB – Pedagogisk leder 100 %

Camilla Hanssen – Barn -og ungdomsarbeider 80 %

Linn Natahlie Therkildsen – Barnehagelærer 100 % fra 1.11.24

Styrkingsressurs – 80,3%

**SAMARBEID**

- Vårt viktigste samarbeid er med foresatte. Vi har daglig kommunikasjon i hente- og bringesituasjon, i tillegg til to foreldresamtaler i løpet av et år. Vi ønsker å ha en lav terskel for å ta opp utfordringer og undringer, og tar derfor ekstra samtaler ved behov.

- Ved behov har vi et godt samarbeid med PPT, HAB, Barnevern, Familieteamet, fysioterapeut, logoped, helsesøster, ergoterapeut, fastlege og skole.

**ORGANISERING**

**Ukerytme**

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| TUR  Hver mandag eller tirsdag har vi tur-dag. Vi velger oss innhold og tur etter vær og årstid.  Vi tar med mat og hengekøye og tar lunsj og soving ute | | FORMING  Vi har ulike aktiviteter innen forming. Utforsker ulike materialer. | VARMMAT  I samarbeid med småbarn lager vi varmmat hver torsdag. Annen hver, havregrøt og annenhver, variert. | FORMNG  Vi har ulike aktiviteter innen forming. Utforsker ulike materialer.  3 åringene mulighet til å bli med på åpen turdag sammen med storbarn |

**Dagsrytmen**

|  |  |  |  |
| --- | --- | --- | --- |
| **Tid** | **Hva** | **Tid** | **Hva** |
| 0700 | Tidligvakt småbarn åpner bhg, mottak og innelek | 11.30 | Lunsj |
| 07.30 | Tidligvakt mellombarn kommer på jobb, mottak og innelek | 12.00 | Sovetid/hviling –  Frilek etter hvert som barna våkner |
| 08.30 | Vask/Frokost  Seinvakt kommer | 14.15 | Bleieskift/vask |
| 14.20 | Fruktmåltid |
| 09.00 | Opprydding etter frokost  Bleiesjekk/dorunde | 14.45 | Frilek inne,  utelek vurderes etter vær- og bemanningssituasjon |
| 09.15 | Påkledning – Frilek ute | 15.00 | Tidligvakt ferdig på jobb |
| 10.50 | Avkledning – Vi rydder ute og går inn | 15.50 og 16.00 | Seinvakt små og mellom ferdig, småbarn, mellombarn og storbarn slås sammen |
| 11.00 | Bleieskift/vask/samling | 16.30 | Seinvakt storbarn ferdig, bhg stenges |

**Årshjul**

|  |  |
| --- | --- |
| **Måned** | **Fokusområde** |
| **Forkus hele året blir Hakkebakkeskogen** | |
| August | Oppstart og tilvenning, overganger, relasjoner og trygghet,  etablere gode rutiner, etablere gode lekerutiner  Vennskap, samspill,   Relasjonsbygging  Høst  Brannvern |
| September |
| Oktober | Vennskap, samspill  Beredskap  Høst  FN dagen  Refleksdagen  Foreldresamtaler |
| November | Mørketida  Verdens diabetesdag  Juleforberedelser |
| Desember | Jul og advent |
| Januar | Vennskap, samspill  Vinter |
| Februar | Vennskap, samspill  Vinter  Samefolkets dag  Foreldresamtaler |
| Mars | Vennskap, samspill  Påske  Overgang vinter - vår |
| April | Vennskap, samspill  Vår, spire og gro  Autismeuke  Overgang |
| Mai | Vennskap, samspill  Rusken  Vår, spire og gro  17. mai  Overgang  Avslutning på prosjekt Hakkebakkeskogen |
| Juni | Overgang  Fargefest  Sommer |
| Juli | Overgang  Sommer |

**AKTIVITETER**

**Hverdagsaktiviteter**

Hverdagsaktiviteter vil være aktiviteter som vil være en del av innholdet gjennom hele året. Dette vil fremgå av hverdagen vår i våre ukeplaner. Dette er aktiviteter som:

* Ute- og innelek. Vi går ut hver formiddag etter frokost. Utelek også på ettermiddagen når det passer mtp. barnas ønsker og værforhold.
* Samlinger: vi har samlinger før lunsj hver dag. En til to dager i uken har vi temasamlinger der vi har fokuset vårt Hakkebakkeskogen
* Formingsaktiviteter. Spontane og planlagte. Dette vil fremkomme av ukeplanene
* HA-MED-BOK-dager. Vi gjennomfører bokdager. Barna bringer med seg sine kjente og kjære bøker som vi leser, deler og snakker om
* RUSKEN. Vi deltar i fylkeskommunens rusken-aksjon som er på våren. Her plukker vi søppel og knytter dette opp mot aktuelt tema i fht. årstid.
* Turdager: vi vil ha fast turdag på mandag og da benytter vi i første omgang den faste plassen vår som heter Mellomplassen. Siden utvider vi våre turmål til nærområder som Rådyrskogen, Lekeplassen og gapahuken ved discgolf-banen.

**FAGOMRÅDER OG FOKUSOMRÅDER**

I barnehagehverdagen er vi innom alle de syv fagområdene i rammeplanen. I år har vi valgt å legge ekstra vekt på fagområdene:

* Kommunikasjon, språk og tekst
* Kunst, kultur og kreativitet
* Trygghet, tilknytning og relasjonsbygging
* Kropp, bevegelse, mat og helse

Vi har valgt å ha en til to turdager i uka. Dette gjør at vi kan lære oss å kjenne på bevegelsesglede i ulikt terreng, gi barna mulighet til å videreutvikle motoriske ferdigheter, kroppsbeherskelse, koordinasjon og fysiske egenskaper. Dette gjøres ut ifra barnas fysiske egenskaper og modenhet. Vi kommer til å utforske naturen og hva den har å by på, å se hvordan årstidene gjør at naturen rundt oss forandrer seg. Barna skal få gode opplevelser med friluftsliv året rundt. Vi skal spise lunsj ute, barna skal lære seg å bære sekken sin med mat og drikke selv, de skal lære seg å pakke ned tingene etter de er ferdige med å spise og vi skal ha med oss hengekøyer ut slik at de som sover dupp får sove ute i fri natur. Vi bruker ulike turmål og med det blir det ulike turlengder.

Vi har samlinger hvor vi synger sanger og har litt rim og regler.

Når vi jobber med fagområdene kommer vi til å følge barnas initiativ og interesser, slik at barna får kjenne på medvirkning i egen hverdag. Alle barna skal bli hørt og sett. Arbeid med tema kan vi ta med oss på tur, i inne- og utelek, samling og formingsaktiviteter. Vi skal jobbe temabasert og har ulike tema hver måned. Vi legger opp til lekegrupper der barna blir delt. Litt etter alder og litt etter interesse og utholdenhet. Hovedtema dette året blir Hakkebakkeskogen og i det drar vi inn vennskap og tilknytning, matvaner og ulikheter, musikk og estetikk og kommunikasjon, språk og tekst.

Trygghet, tilknytning og relasjonsbygging er viktig å jobbe med, uansett alder. Dette er et grunnleggende behov. Barna er ulike og ut ifra deres behov, gir vi den tryggheten og tilknytningen som barnet trenger. Det er viktig at vi voksne er der for barna til enhver tid og hjelper dem videre på vei. Derav trygghetsirkelen.

Et overordnet fokusområde som hele barnehagen jobber ut ifra vil være hentet fra fagområdene *Kunst, kultur og kreativitet* og *språk, tekst og kommunikasjon*. Dette overordnede fokuset vil synes gjennom alle små og store prosjekter vi holder på med gjennom hele barnehageåret.

I år jobber de ansatte med et utviklingsarbeid med tema robuste barn. Dette er et utviklingsarbeid i kommunal regi, der vi er i prosjektgruppe med Granstubben og Kringla barnehage. Vi har alt tatt tak i dette på tre foreldremøter og det jobbes med på personalmøtene.

Vi vil også ha fokus på lekmiljø. Dette vil dere se gjennom billeddokumentasjon på kidplan.

De siste årene har vi jobbet med prosjektet «spire og gro-fra jord til bord». Dette er et prosjekt som hele barnehagen starter med til våren, og som vi avslutter på høsten

**STORBARN**

**MÅL**

I rammeplanen står det at "barna skal jevnlig få mulighet til aktiv deltakelse i planleggingen og vurdering av barnehagens virksomhet. Alle barn skal få erfare å få innflytelse på det som skjer i barnehagen."

Barns medvirkning er noe vi jobber mye med på Storbarn. Alle barna skal få si sin mening, og alle skal få kjenne på følelsen av å få være med å medvirke i sin egen barnehagehverdag. Barna skal aldri bli satt til å ta avgjørelser de ikke er rustet til å ta, men vi skal ta hensyn til deres alder og modenhet og dermed gi de ansvar som de kan vokse og utvikle seg på.

Vennskap og samhold er noe vi jobber med hele året. Det er viktig at barna opplever gode relasjoner til andre jevnaldrende. Det er samtidig viktig at barna får erfart at vi alle er forskjellige og har forskjellige behov, tanker og meninger. Uansett hvor ulike vi er, kan vi komme overens og være sammen. Vi kan ha ulike vennskap der noen er bedre venner enn andre. Det viktigste er at vi klarer å respektere og inkludere hverandre.

**RAMMEFAKTORER OG ORGANISERING**

**Barnegruppa**

- Gruppe 2019: Oliver T, Timofii, Oliver N.E, Nils og Elisabeth

- Gruppe 2020: Filip, Matheo og Celine

**Bemanning**

- Camilla SB: 100 % pedagogisk leder

- Inger Sissel: 100 % barne- og ungdomsarbeider

- Aina: 40 %

- Marte: spes.ped 16 t i uken + 30 % barnehagelærer

**SAMARBEID**

- Vårt viktigste samarbeid er med foresatte. Vi har daglig kommunikasjon i hente- og bringesituasjon, i tillegg til to foreldresamtaler i løpet av et år. Vi ønsker å ha en lav terskel for å ta opp utfordringer og undringer, og tar derfor ekstra samtaler ved behov.

- Ved behov har vi et godt samarbeid med PPT, HAB, Barnevern, Familieteamet, fysioterapeut, logoped, helsesøster, ergoterapeut, fastlege og skole.

**ORGANISERING**

**Ukerytme**

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| GRUPPEDELING | TUR  Hver tirsdag har vi tur-dag. Vi anvender nærområdene våre, men drar også på lengre sykkelturer til byen  Vi tar med mat | GRUPPEDELING | VARMMAT  Barna er med å bestemme og tilberede hva som skal serveres  SKOLEFOKUS  Skolestarterne har eget opplegg | Åpen turdag hver fredag |

**Dagsrytme**

|  |  |
| --- | --- |
| **TID** | **INNHOLD** |
| 07.00 | Barnehagen åpner |
| 07.30-08.30 | Storbarnsvoksen starter, frilek inne |
| 08.30 –09.00 | Frokost |
| 09.00 | Evt. frilek ute / evt. Tur  Frilek inne / evt. tilrettelagte akt |
| 11.30 | Formiddagsmat |
| 12.00-14.30 | Frilek ute/inne / evt. tilrettelagte aktiviteter |
| 14.30-15.00 | Fruktmåltid |
| 15.00-16.30 | Frilek inne / evt. ute |
| 16.30 | Barnehagen stenger |

**INNHOLD**

**Årshjul**

|  |  |
| --- | --- |
| **Måned** | **Fokusområde** |
| August | Beredskap  Høst  FN dagen  Refleksdagen  Meg selv og familien min  Norsk kultur og tradisjoner |
| September |
| Oktober |
| November | Mørketida  FORUT barneaksjon |
| Desember | Jul og advent |
| Januar | Vennskap, samspill  Språk og lek-jobber med tekstskaping og vennskap  Vinter  Samefolkets dag  Foreldresamtaler  Overgang vinter - vår |
| Februar |
| Mars |
| April | Vennskap, samspill  Autismeuke 31.03-04.04  Påske  Overgang  Rusken  Vår, spire og gro  17. mai  Skolebesøk og forberedelse til skole |
| Mai |
| Juni | Overgang  Fargefest  Sommer |
| Juli |

**AKTIVITETER**

**Hverdagsaktiviteter**  
Dette vil være aktiviteter som er en del av innholdet gjennom hele året. Dette vil komme frem i våre planer.

Dette er aktiviteter som:

* **Turdag:**

En til to faste turdager i uka. Vi går til steder i nærområdet og spiser lunsjen ute. Alle barna har med egen sekk, med matboks og drikkeflaske. Vi går mye turer etter trafikkert vei og øver da på hvordan vi gjør det. Turglede i fokus.

* **Fokusstund for førskolebarna:**

20-30 min hver torsdag. Øver på selvstendighet, blyantgrep, klipping, liming og begrep. Bruker hjelpemidler fra aktivitetsbøker og nett.

* **Ute- og innelek:**

Etter frokost deles gruppa der noen går ut og noen blir inne. Dette for å skape gode og rolige lekopplevelser inne, men og ha mulighet til å gode lekopplevelser ute i mindre grupper.

* **Formingsaktiviteter:** Spontane og planlagte. Planlagte formingsaktiviteter vil gjennomføres på formiddagen, dette vil komme fram i ukeplan.
* **Tema:** Vi følger årstidene og har aktiviteter rettet mot det. Vi vil og ha temamåneder, som f.eks beredskapsmåned i sept-okt, Forut i november, juleaktiviteter i november-des, og spire/gro i mars-mai, samt Autisme uke i april.
* **Autismeuke 31.03 – 04.04.**  
  Tradisjon tro, markerer vi verdens autismedag 02.04. Vi setter av hele uka, og forbereder kunstutstilling med loddsalg og kaffesalg i kjelleren fredag 04.04. All inntekt går til autismeforeningen i Nord-Trøndelag. Nærmere informasjon og invitasjon kommer.
* **FORUT BARNEAKSJON i november.**  
  Vi blir kjent med gutten Hamphless som bor i Malawi i Afrika. Hamphless har et kosedyr som heter Suala. Suala vil i løpet av prosjektperioden dra på hjemmebesøk til alle barna, i tråd med tidligere arbeid rundt eget hjem og egen kultur – dere får nærmere beskjed angående dette. Overordnet tema for årets FORUT barneaksjon er Hamphless og de ville dyrene. Vi avslutter prosjektperioden med besteforeldrekaffe og innsamlingsaksjon.
* **Beredskapsmåned september.**

Vi har gjort oss kjent med brannvern, politietat og ambulanse/røde kors. Prosjekt politi-maskot!Storbarn har utarbeidet forslag til politi-maskot for politietaten. Forslaget er tilsendt politimester Snorre Haugdahl. Vi avventer svar. Spennende!

**FAGOMRÅDER OG FOKUSOMRÅDER**

I barnehagehverdagen er vi innom alle de syv fagområdene i rammeplanen. I år har vi valgt å legge ekstra vekt på fagområdene:

* Kommunikasjon, språk og tekst
* Kunst, kultur og kreativitet
* Trygghet, tilknytning og relasjonsbygging
* Kropp, bevegelse, mat og helse

Vi har valgt å ha en til to turdager i uka. Dette gjør at vi kan lære oss å kjenne på bevegelsesglede i ulikt terreng, gi barna mulighet til å videreutvikle motoriske ferdigheter, kroppsbeherskelse, koordinasjon og fysiske egenskaper. Vi kommer til å utforske naturen og hva den har å by på, å se hvordan årstidene gjør at naturen rundt oss forandrer seg. Barna skal få gode opplevelser med friluftsliv året rundt. Vi skal spise lunsj ute, barna skal lære seg å bære sekken sin med mat og drikke selv, de skal lære seg å pakke ned tingene etter de er ferdige med å spise. Vi bruker ulike turmål og med det blir det ulike turlengder

Vi har samlinger hvor vi synger sanger og har litt rim og regler. Vi bruker samlingene til å snakke om månedens tema og sette dagen på dagtavla. Dette vil være med på å forberede barna på de aktivitetene som vi skal ha denne dagen og denne måneden.

I samlingsstund og i leken kommer vi til å snakke med barna om følelser, for å gi barna begreper og forståelse for hvordan de skal uttrykke sine følelser.

Når vi jobber med fagområdene kommer vi til å følge barnas initiativ og interesser, slik at barna får kjenne på medvirkning i egen hverdag. Alle barna skal bli hørt og sett. Vi kommer til å jobbe med ulike temaer som vi velger ut etter hva barna ønsker og er interessert i. Arbeid med tema kan vi ta med oss på tur, i inne- og utelek, samling og formingsaktiviteter.

Trygghet, tilknytning og relasjonsbygging er viktig å jobbe med, uansett alder. Dette er et grunnleggende behov. Barna er ulike og ut ifra deres behov, gir vi den tryggheten og tilknytningen som barnet trenger. Det er viktig at vi voksne er der for barna til enhver tid og hjelper dem videre på vei. Derav trygghetsirkelen som vi har liggende i hender og hodet hele tiden.

Et overordnet fokusområde som hele barnehagen jobber ut ifra vil være hentet fra fagområdene *Kunst, kultur og kreativitet* og *språk, tekst og kommunikasjon*. Dette overordnede fokuset vil synes gjennom alle små og store prosjekter vi holder på med gjennom hele barnehageåret.

**OVERGANG BARNEHAGE-SKOLE**

«*Barnehagen skal i samarbeid med foreldre og skolen legge til rette for at barnet kan få en trygg og god overgang fra barnehagen til skolen og eventuelt skolefritidsordning»*

*(R-17, s. 24)*

Vi har i år 5 barn som skal begynne på skolen til høsten.

Barnehagen hører til Henning skolekrets, men har og barn til andre skolekretser. Vi prøver å følge opp så godt som mulig, når det gjelder faddertreff og skolebesøk.

Gjennom året vil vi i førskoleklubb jobbe oss gjennom oppgaver og aktiviteter koblet til de grunnleggende elementene, som språk, konsentrasjon, selvstendighet og begreper til fagområdene -som står i Rammeplan for barnehagens innhold og oppgaver.

Målet er å gi skolestarterne en begynnende kjennskap til det som venter dem når de kommer på skolen.

Vi kommer til å ha et tett samarbeid med Granstubben barnehage. Vi vil besøke hverandre slik at de som skal starte på skolen sammen blir bedre kjent. Det vil komme frem på ukeplanen når disse aktivitetene skjer. Dette er og i samsvar med retningslinjene for overgang barnehage-skole.

«*Barnehagen skal legge til rette for at de eldste barna har med seg erfaringer, kunnskaper og ferdigheter som kan gi dem et godt grunnlag og motivasjon for å begynne på skolen» (R-17, s 24))*

**ÅRSHJUL 2024-2025 FELLES FOR HELE BARNEHAGEN**

|  |  |  |  |
| --- | --- | --- | --- |
| **Måned** | **Uke** | **Dato** | **Aktiviteter** |
| **Juli** | 31 | 3107 | Oppstart barnehageåret 2024-2025 |
| **August** | 31/32 |  | Ferieavvikling ansatte - Ferieturnus |
| 32 | 0808 | Overgang til nye avdelinger (barnegruppa 24/25) |
| 32 |  | Oppstart nye barn storbarn og småbarn |
| 33 |  | Oppstart nye barn småbarn |
| 33 | 1708 | Første skoledag skoleåret 2024-2025 |
|  |  | Oppfølgingssamtaler, barn startet i august |
| 35 |  | Nasjonal kampanjeuke mot lus |
| **September** | 36 | 0709 | **PLANLEGGINGSDAG 1-INTERN-BHG STENGT** |
| 36 |  | Nasjonalt kunnskapssenter «Friluftslivets uke» |
| 38/41 |  | Beredskapsuker |
| 39 | 2809 | Ped lederne frist overlevere årsplan til styrer |
| **Oktober** | 40 | 0210 | Barnehagens bursdag-37 år! Sjørøverfest ute! |
| 40 | 0410 | **FORELDREMØTE/FORELDRERÅD** |
| 41 |  | Høstferie for skolene |
| 42 | 1810 | Tv-aksjon |
| 42 |  | Årsplan sendes ut til foreldrene |
| 42 | 2410 | FN dagen – «Menneskerettigheter under press» |
| **November** | 47 |  | **TRØNDSK** |
| 47 | 2011 | FNs internasjonale barnedag |
| 48 | 2711 | **PLANLEGGINGSDAG – EKSTERN REKOM – BHG STENGT** |
| **Desember** |  |  |  |
| 49 | 0512 | Julebord for barna i bhg |
| 50 | 1312 | Luciakaffe |
| 51 | 1912 | Nissefest |
| 52 | 2312 | Siste barnehagedag før jul, behovsprøving |
| 52 |  | **ROMJUL - BHG STENGT 24.12 – 02.01** |
| **Januar** | 1 | 0201 | **PLANLEGGINGSDAG –KOMMUNAL/intern PLD – BHG STENGT** |
|  |  | Juletrefest i barnehagen 1600 – 1800 Arr. SU (søndag) |
| 1 | 0301 | Første bhg dag etter juleferien |
| 1 | 0301 | Oppstart nye barn |
|  |  | Foreldresamtaler |
|  |  | Foreldrekaffe |
| **Februar** | 5 | 0602 | Samefolkets dag/Uke |
| 6 |  | **Foreldremøte / Foreldrerådsmøte 1800 - 2000** |
|  |  | Karneval |
| 10 |  | Vinterferie for skolene |
| **Mars** | 10 | 1103 | Barnehagedagen |
| 12 | 2103 | **PLANLEGGINGSDAG – EKSTERN REKOM – BHG STENGT** |
| 12 |  | Årsmøte (berammes av styret) |
| **April** | 15 | 1004 | Påskefrokost |
| 16 | 1604 | Siste dag før påske |
|  |  | **PÅSKEFERIE FOM 17.4-21.4** |
| **Mai** | 18 | 0105 | Arbeidernes dag- bhg stengt |
| 22 | 2905 | **KR HIMMELFART – BHG STENGT** |
| 22 | 3005 | **PLANLEGGINGSDAG – INTERN PLANL – BHG STENGT** |
|  |  | Fastsette avdelinger |
|  |  | Besteforeldrekaffe 1400 – 1530 |
| 22 |  | Overgangssamtaler ped lederne |
| **Juni** | 23 |  | Vårdugnad «Vedlikehold på uteområdet» |
| 24 |  | Hospitering barn overgang ny avdeling |
| 24/25 |  | Sommeravslutning |
| 24 |  | Besøksdager nye barn |
|  |  | Siste skoledag |
| 25 |  | Oppstartsamtaler nye foresatte og overganger |
|  |  | Overføring av dokumentasjon mellom avdelingene |
| 25 |  | **FARGEFEST** |
| **Juli** | 27 |  | Ferieavvikling ansatte - Ferieturnus |
| 28 |  | Ferieavvikling ansatte - Ferieturnus |
| 28 | 1107 | Siste dag barnehageåret 2024 - 2025 |
| 29 |  | **SOMMERFERIE – BHG STENGT** |
| 30 |  | **SOMMERFERIE – BHG STENGT** |
| **August**  **2025** | 31 | 2808 | Oppstart barnehageåret 2025 – 2026 |
| 31 |  | Ferieavvikling ansatte - Ferieturnus |